Stabiliseerders---Is dit 'n regtig nodig op die nuutste voertuie? - Forum Topic
- Classifieds - THE LEKKE HOT POT - 2014 Sherpa Tiny Rough Roader - 2010 Skipper Torpedo - 2015 Sherpa Tiny - Forums - Overnight at petrol port/ultra city - Ford in oorvloed. - SEPTEMBER KAMP OP PARYS - road condition - News - Kiaat Woonwapark Gekose Oord - Welcome Benoni Caravans & LeisureWorld - Welcome Unter Der Sonne Afrikas - Spring Discount
Total Replies: 227 792
Total Views: 82 284 367
Forums / 2. FAQ & General Chat / Stabiliseerders---Is dit 'n regtig nodig op die nuutste voertuie?
replies: 123 514
views: 38 809 939
11 Jul 2019 @ 10:38:01 am
Ek was as 'n jong kamper gemaan om die beste stabiliseerder te koop toe ek begin kamp het. As 'n mens karavaan sleep gebruik jy 'n stabiliseerder.
Soos die tyd aabeweeg het het ek voertuie vervang. 'n Paar jaar terug by BMW was ek sterk afgeraai om 'n stabiliseerder te gebruik op die X5. Dis waar ek begin sleep het sonder stabiliseerders en tot vandag nog op my Ranger. Altwee voertuie het ingeboude veiligheids funskies wat sleep betref. Op altwee voertuie het ek GEEN verskil met of sonder stabiliseers gevoel nie.
Ek het al baie stilweg gewonder of stabiliseerders regtig deesdae nodig is met die nuutste onwikkeling in voertuie wat veiligheids funkies inhet soos trailor assist en stabiliteits kontrole. Die meeste voertuig vervaardigers raai die gebruik stabiliseerders af as die voertuig trailor assist of stability control inhet as deel van die veiligheids funksies omrede dit inmeng met die beheer funksies.
Wat sterk na vore kom is die vraag" Hoekom gebruik manne wat bote sleep nie stabiliseerders nie?" Die gewig is gemiddeld swaarder as 'n karavaan en hulle sleep maar ook sleepspoed. Gaan dit oor die groep kultuur?
Met die nuutste onwikkeling in bande oor die laaste klomp jare maak dit ook sleep baie veiliger as 10 jaar terug. Bande word spesifiek vervaardig vir 'n voertuig of band keuses word aangepas by voertuig spesifikasies om alles veiliger te maak. Saam met 'n voertuig wat al die veiligheidsfunksies inhet is dit veilig genoeg om te sleep sonder gadgets soos stabiliseerders.
My ander punt waaroor ek wonder is dat ons karavaan manne "gadjet mal" begin word het en alles koop wat deesdae onnodig is, soos stabiliseerders.
11 Jul 2019 @ 11:56:28 am
Keuse bly by die eienaar van karavaan en kar.
11 Jul 2019 @ 12:17:19 pm
Ek vat dit so.
Die stabiliseerder bekamp/werk teen enige swaai beweigings wat die karavaan weens 'n omstandigheid wil doen. As voorbeeld 'n ruk wind deur 'n swaar voertuig van vooraf byvoorbeeld.
Die voertuig se hulp stelsels tree eers in werking nadat die swaai alreeds begin het. En daai swaai is regtig baie voor hulle die werk begin doen. My opinie teveel as jy 'n karavaan of sleepwa sleep.
So vir my is die gesegde "prevention is better than cure" geldig en sal ek eerder die stabiliseeder gebruik en dan dubbele sersekering hê teen die swaai.
Laastens verskaf die stabiliseeder vir my 'n beter sleep ervaring deur dat die "slipsream" wat deur ander voertuie veroorsaak word my kombinasie dan as 'n eenheid nader trek en los en nie die voertuig en karavaan wat ek sleep appart nie.
Soos Willem sê dis eintlik jou eie besluit.
11 Jul 2019 @ 12:36:19 pm
Stem 100 met Leon. .
Met n Hyuandai IX 35 en n Super sport het ek swaying gekry. Toe ek met n Tando sleep nie weer.
Hang af van jou sleep kombinasie en n klomp fatore by dit. Met die Jeep Grand Cherokee sonder stabiliser nooit eens die Fleetline agter gevoel.
Met my bakkie nog nie een keer n sway gevoel en ry sonder dit.
Dit is en bly n veiligheids maatreel so as jy kan en jy het een gebruik hom
11 Jul 2019 @ 12:57:40 pm
Die voertuig se veiligheidstelsel voorkom nie dat die woonwa swaai nie. Dfit word eers geaktiveer sodra die stert die hond begin swaai.
Verlede maand het 'n dame met 'n X reeks en Classique by ons op die Na Noord verby gekom teen vinniger as 120km p.u. Die wa het geloop en swaai, soms so erg dat hy oor die stipple streep gegaqan het. Dit kan maklik gebeur dat 'n ander voertuig getref word. Sy het ook seker maar staat gemaak op die vooertuig se veiligheidstelsel.
Elke person bessluit maar self of hy adddisionelee veiligheidssmaatreelss wil tref of nie. Wanneer dit by sleep kom, is ek maar soos 'n omie wat 'n broek met 'n belt en kruisbande dra.
11 Jul 2019 @ 13:10:48 pm
Ek ry sonder stabiliseerders, maar is nie oortuig dis die regte ding om te doen nie. Ek gaan oor n maand op n ses weke toer en sal dan kan oordeel. Ons was in Januarie op n al-die-passe-toer en het lang pad gery en daar was geen probleem, maar ek moet erken dat ek verkies om die gewig IN my kar te hê eerder as in die karavaan.
11 Jul 2019 @ 13:12:21 pm
Nog nooit 'n stabiliseerder gebruik nie en nog nooit gevoel dit is nodig nie...
11 Jul 2019 @ 13:20:47 pm
Dankie vir julle insette. Ek stem saam dis elke man se besluit want dis sy eie veiligheid.
Gou nog 'n punt. Hoekom swaai bote nie maar karavane het 'n neiging? Ek het nog nie 'n boot gesien met 'n stabiliser op nie. Wat laat hierdie kombinasies werk?
Is dit omdat karavane beplan word op uitleg en nie vir sleep nie?
11 Jul 2019 @ 13:38:29 pm
Alles te doen met die posisie van die as op die boot se trailer en die gewigs verspreiding daar bo op. Hoe verder die as agter to hoe beter gaan jy sleep maar in die selfde tyd kan jy nie te veel gewig op die neus sit. Ook sleep n boot laer agter die sleep voertuig en die wind pla nie so baie.
90 Persent van probleme met swaying van n karavaan is wanneer dit verkeerd gelaai word, gewigs verspreiding binne die karavaan is nie reg.
As jy mooi kyk sal jy sien dat as iets in n boot gelaai is le dit ongeveer bo sy as en na vorentoe.
As jy n karavaan laai tussen sy as en nose cone sal dit nie sway of daar is struktieele probleme
11 Jul 2019 @ 14:02:40 pm
Ek gebruik maar 'n stabiliseerder as ek sleep (Tando). Lewer dit 'n bydrae? Ek weet nie. Maar ek het meer gemoedsrus.
Amper soos leeupoeier. Ek gooi elke 5 km 'n bietjie leeupoeier by die ruit uit om enige leeus te verjaag. Mense sê ek's van lotjie getik, want jy kry nie leeus langs ons grootpaaie nie. My antwoord: "Wys jou hoe goed werk die poeier".
11 Jul 2019 @ 14:08:27 pm
Bak Oor het dit myns insiens reg.
My ondervinding en oortuiging is dat, as die karavaan reg gelaai is, is swaai die bestuurder se skuld wat verkeerd reageer as hy/sy die eerste swaai ervaar. Die regte optrede is om nie te korrigeer nie maar eerder die stuurwiel doodstil te hou dan hou die swaai onmiddelik op.
Wat stabiliseerders betref, glo ek nie die wrywingstipes soos Tando en Yellow Blade werk enigsins nie. Die karavaan is net te swaar dat die ou wrywings-gewriggie enige swaai kan stop. Ek het self met 'n Tando begin sleep maar dit afgehaal omdat dit nie werk nie. Die Trapezium- tipe wat die karavaan reguit stuur as hy begin swaai, is die enigste wat kan werk as jy dan wel 'n stabiliseerder wil hê. Die res is net geldmors en gee jou valse selfvertroue. Ek sleep meer as dertig jaar sonder sulke hulpmiddels omdat hulle onnodig is.
11 Jul 2019 @ 14:23:38 pm
Zack, ek het op n tyd gereeld Witbankdam toegegaan met die boot. Die boot se neus is skerp (n karavaan is soos om n groot vierkantige boks te sleep) en dit het altyd gevoel asof daar baie minder windweerstant is. Trokke van voor en trokke verbygaan het minder effek gehad op die boot. Daarom nooit gevoel / gedink dit is nodig vir n stabiliseerder nie.
In 2016 was ons Moz toe en agter a groot boot wat deur n F250 gesleep word gery vir n ruk. Sodra die persoon oor n 110km/h gegaan het het die boot ook maar wild begin swaai. Ek dink die rede hiervoor was omdat daar baie goed in die boot vervoer was wat die sleep kombinasie baie swaarder gemaak het agter.
Die beste is om seker te maak jy pak reg. Gewoonlik is verkkerd pak die enigste rede hoekom n karavaan sal aanhou swaai terwyl jy sleep.
As hy reg gepak is dink ek jy sal gou agterkom of jy n stabiliseerder nodig het vir jou sleepkombinasie.
11 Jul 2019 @ 14:24:40 pm
Stem saam met jou Fred. Wat baie bydra tot karavaan verkeerd laai is die uitleg van die beddens,yskas,kaste ens. Ons veral vrouens is geneig om alles op die bed te wil laai. My vrou het daai probleem dan moet ek begin goed ronskuif sodat die gewig mooi versprei is op die regte plekke.
11 Jul 2019 @ 14:28:24 pm
As jy kyk na waar die as van n boot trailer sit en waar die as van karavaan sit sal jy ook sien hoekom n boot trailer minder kans het om te swaai.
11 Jul 2019 @ 15:46:25 pm
Julle moet maar self besluit maar het eenkeer van Durban na Toti gesleep en my gedagte was, ag dit dis net 30km so los die yellowblade af.
Die effense geswaai van die wa as groot voertuie my verby kom het my so onveilig laat voel dat ek die yellowblade aangesit het en die geswaai was weg.
So moet my nie se dit werk nie.
11 Jul 2019 @ 16:57:16 pm
Ek het ook net n vraag gaande die stabiliseerders. Word hulle / Is hulle goedgekeur deur die vervaardigers van die karavaan? Wat gebuer as hulle nie goedgekeur is deur die vervaardiger van die karavaan en daar is n versekerings eis wat verband hou met die sleep kombinasie wat buite beheer geraak het? .
11 Jul 2019 @ 18:14:46 pm
Piet ek glo nie dit het so implikasie op die karavaan nie want die manier wat die goed op die karavaan vassit verander nie regtig die "Form, Fit en Function" van die wa nie.
Dis meestal maar 'n bout of boutjie deur die A-raam.
Ek dink weer eerder daar kan probleme dalk opduik as jou versekering vrae wat se maatreels het jy getref om dalk swaai met die wa te verhoed en jy antwoord dat jy geen stabiliseerder gebruik nie.
Dis seker maar om te ewe.
11 Jul 2019 @ 20:27:06 pm
Nuwe voertuie het allerande nuwerwetse veiligheidshulpmiddels, maar ek dra steeds my sitplekgordel, inteeldeel ek het dit begin dra toe ek my eerste voertuig in 1972 gekoop het, lank voordat dit wetgewing geword het.
12 Jul 2019 @ 09:45:33 am
Elkeen se siening het meriete. Nie een van ons sal regtig met geag kan se dit werk of dit werk nie. Ek het n Straightliner op my Fleetline agter die Fortuner. n "overkill" beslis. Maar die gemoedsrus is genoeg beloning. Ek kan nie se dit het al n ongeluk by my voorkom nie, want ek weet nie..........miskien se my geloof vir my ek sal nie weet nie want die straightliner het gekeer dat ek nooit daarvan bewus was nie. Wie weet? Lekker en versigtig sleep met of sonder jou stabiliseerder. Doen wat jy aan glo en vir jou werk.
12 Jul 2019 @ 22:32:39 pm
Trailer Sway Assist or Trailer Sway Mitigation werk eers wanneer die wa reeds swaai.. Dit keer nie die wa se swaai nie, dit skop eers in om die swaai te probeer beheer en beheer van stabiliteit behou. Let wel, PROBEER....
Ek het veral die deel gekyk hoe die Ford/Mazda bakkies werk, en dit begin eers intree sodra die wa in onveilige swaai aksies betrokke is........
Ek bly maar by die stabiliseerder, dit werk, het ondervinding daarvan en sal maar by dit bly.
13 Jul 2019 @ 19:21:16 pm
Piet mens kan kyk of dit werklik werk. Sleep die wa op 'n snelweg tydens 'n erg winderige dag. Maak erenstige notas hoe die wa se stabiliteit is as 'n groot voertuig jou van agter verby steek met en sonder die stabiliseerder.
Sonder hom trek sy slip stream eers die karavaan, dan die sleepvoertuig nader en los dan eers die karavaan en dan die sleep voertuig. Teen 'n spoed van so 110km/h kan 'n mens dit nie mis nie.
Dan met hom trek hy die hele kombinasie nader en los weer die hele kombinasie daarna.
Laasgenoemde is 100 keer beter vir die sleper veral as mens sleep in 'n erge dwars wind.
Dis waar ek eintlik maar die waarde van 'n stabiliseerder gevoel het.
13 Jul 2019 @ 19:28:28 pm
Dan ook het ek gereeld my Penta en Boot Tandem van PTA Noord af na Buffelspoort dam gesleep. Ongeveer 85km.
Sonder 'n Yellowblade tussen die karavaan en boot kon ek net 70-75km/h sleep. Meer as dit het die boot agter die karavaan sulke links regs swaai bewegingtjies gedoen.
Met die Yellowblade het my oorlede kamp maat op 95km/h en vinniger per selfoon geraporteer dat alles netjies en stil loop agter die karavaan.
Toe ek die Penta verkoop het, het Hannes (Grumpy) die een yellowblade by my oorgeneem want die Classique se onderstel het nie toegelaat vir 'n sleepstang agter nie.
So ek kan met sekerheid twee voorbeelde noem waar stabiliseerder met alle sekerheid help.
13 Jul 2019 @ 19:32:33 pm
Tans het ek die volgende stabiliseerder op die Maia.
En die handleiding spesifiseer as ek reg onthou dat hy net met snelhede onder 110km/h werklik werk.
Dit pas my want ek sleep gewoonlik onder daai spoed.
14 Jul 2019 @ 17:10:53 pm
die is een van daai my vrou soen lekkerder as joune.. Ek het nog nooit met een gesleep nie.
nuwe voertuie en waens is baie beter gebou as 40 jaar terug.
met sway control bestuur die elektronika die swaai, deur jou voertuig se remme tegebruik om dit te voorkom.
14 Jul 2019 @ 19:46:59 pm
Stem saam Swanie. Elke ou deel maar sy ondervinding en kennis. Dit bly die leser se besluit wat hy wil maak en hoe hy dan gaan dink daar oor.
14 Jul 2019 @ 21:06:33 pm
Ek sleep met 'n Landrover Discovery 4. Hy het al die anti-swaai trickery in wat jy wil hê. Dit werk......maar eers nadat die wa die voertuig reeds begin swaai het!
Ek het ook op die voertuig vertrou. Sedert 1992 sleep ek sonder stabiliseerders. Met VW Kombi, LR Defender met geen elektroniese trickery en hulpmiddels nie.
Koop 2017 nuwe Penta. Sit sleepstang op (38kg). Ry van Eiland oor Hazy View. Op die afdraende tussen H View en Witrivier gaan ek 'n trok verby teen 115km/h. Die Penta het so begin swaai, hy het die Discovery met al sy elektronika rondgegooi. Ek neem die elektronika het help stabiliseer, anders het die spul groot ongeluk gemaak.
Ek het die sleepstang afgehaal, taxi bande (15") opgesit. Steeds ligte sway in die karavaan. Toe 'n offroader stabiliseerder opgesit om Penta se gewig te kan hanteer. Probleem opgelos!
En ons het die wa elke keer dieselfde gepak.
My ervaring na 25 jaar sonder stabiliseerder is dat dit redelik onverantwoordelik is om net op jou voertuig se elektronika staat te maak. Pieter (Brommer) sê dit ook bo, die elektronika begin eers werk as die voertuig reeds swaai wat deur die wa veroorsaak word.
Die stabiliseerder keer dat jou wa die voertuig begin rondswaai deur jou abs remstelsel intelligent te gebruik.
Ek is 'n bekeerde QBE op grond van ondervinding sover dit stabiliseerders aangaan.
Been there, done that, no Tshirt, maar amper merke in my onderbroek.
Daar is baie hieroor in vorige drade geskryf.
QBE= qualified by experience.
15 Jul 2019 @ 08:02:43 am
Proffie, As die gewig op jou sleepstang so lig is, klink dit eerder vir my of die wa verkeerd gelaai is met te veel gewig agter die as. Geen stabiliseerder kan daarvoor kompenseer nie.
15 Jul 2019 @ 08:03:13 am
Ek dink ons karavaan bouers kom weg met moord. 'n Karavaan word beplan en gebou slegs op uitleg (soms rondom gewig) Nêrens word 'n karavaan uitleg beplan rondom sleep vereisdes nie. DIt bly die sleeper se probleem nadat hy verkoop is. Ek dink dis die groot rede vir karavane wat swak sleep en rondspring as 'n ander voertuig of trok verby jou ry. Die uitleg bepaal grootliks ook oor hoe jy jou karavaan pak en gewig versprei om 'n goeie of laat ek sê beter rygerief kan kry.
Ek sal graag in die toekoms meer doelgerigte toetse net soos in die geval van voertuie wil sien op karavane wat veiligheid betref.
Hoe sleep die karavaan (sonder stabiliseerders en hulpmiddels) in wind en geen wind toestande? Hoe stop en handteer 'n karavaan in 'n noodtoestand? Hierdie toetse sal verskil van model tot model. 'n Simpel voorbeeld is die Penta wat geneig is om moeiliker te sleep agv sy as plasing. Hierdie kan maklik reggestel word deur die vervaandigers sonder moeite wat dit baie veiliger kan maak vir alle padgebruikers.
15 Jul 2019 @ 09:29:01 am
Ek stem saam dat die karavane nie reg ontwerp word nie. Wel party beter as ander.. My Expo het bv die pale ens als agter gehad en die groot bed ook agter.. Al die gewig pak mens agter in...... Geen wonder die ding is onstabiel nie.. Met yellow blade het hy baie verbeter en kon ek meeste lekker sleep.
Nou met fleetline, sit al die gewig weer amper voor en is die ontwerp NIE so dat jy grootste gewig in die middel kan sit nie, dis 'n vloer en ongelukkig met als weggepak wees.
15 Jul 2019 @ 09:50:36 am
Die wa het al reeds effe geswaai die dag toe ek dit gaan haal het in Kempton Park.
Die wa was leeg. Net die tente voor onder die tafel en 'n leë trekst,ang agter op die wa.
As jy mooi lees sal jy sien die wa was elke keer, voor en na stabiliseerder, nagenoeg dieselfde gepak.
Ek pak al karavaan sedert 1992. Ook 1995 Penta gesleep sonder stabiliseerder en naastenby gepak soos huidige een, indien nie meer onder die bed nie.
Ek kan met sekerheid die pak van die wa uit die redenasie/vergelyking uithaal.
15 Jul 2019 @ 11:10:21 am
Ek kyk gou soos die "Race Chips" van 'n ander kant na die stabiliseerder sage. Van die kommitare se terugvoer was dat as Race Chip regtig so goed was sou vervaardigers dit as std gehad het op voertuie.
Dieselfde aanname geld seker ook by stabiliseerders. As stabiliseerders regtig gewerk het of so goed was hoekom is dit nie std op karavane nie? Dis soos om skoene te verkoop sonder veters. Iets kort.
Glo karavaan vervaardigers nie aan stabiliseerders nie? Indien wel kan hulle 'n permanente fabrieks stabiliseerder monteer op elke karavaan. Dit sal dan die finale produk verbeter, veiligheid verbeter en tensame ook meer wins maak. Dit bly nog steeds elke sleeper se eie keuse of hy dit wil gebruik of nie.
15 Jul 2019 @ 11:36:05 am
Proffie, Dit klink of jy weet wat jy doen. Maar 38 Kg op die haak is baie min. Dit is seker as gevolg van die uitleg van die laairuimtes in die karavaan, maar ek sou beslis dit as 'n rede vir die swaai oorweeg. Miskien kan 'n mens los swaar goed op die vloer voor die as plaas om dit gewig op die haak bietjie te verhoog.
Ek stem met Zak saam. Ek dink nie stabiliseerders is nodig of kan vergoed vir swak ontwerpte karavane of verkeerd gelaaides nie. My voertuig het ook die sogenaamde "trailer assist" of so-iets wat ek die waarde van betwyfel. As die stelsel die wa se wiele afsonderlik kon rem, kon dit moontlikdie swaai gestop het, maar dit rem beide wiele saam- die sleepvopertuig s'n. Ek kan nie sien dat dit enigsins kan help nie want om maar net jou rem te trap as die wa begin swaai help dan nie. Ek het ook al gelees sommige mense glo dat jy moet petrol trap om die swaai te keer. As daar twee heeltemal teenoorgestelde oplossings vir dieselfe probleem aanbeveel word, moet een en miskien beide tog verkeerd wees. Ek dink sulke oplossings word word maar deur mense uitgedink wat dit nie prakties op die proef stel nie, maar soos baie dinge, maar net om een of ander onverstaanbare rede glo dit werk. Ek weet daar is baie meer gesofistikeerde stelsels wat die wa se wiele elektries rtem as die wa swaai, maar dit lyk my dit rem ook maar beide kante saam, wat nie werk nie. Sommige katoeters word verkoop omdat daar kopers is wat die advertensie glo en nie omdat dit werklike waarde het nie, soos the "chips" wat reeds genoem is.
15 Jul 2019 @ 11:39:58 am
Mag ek net gou iets noem.... Ons het gevind dat by sekere karavane (en hier gaan ek nie name noem nie aangesien ek nie dink dis die uitsondering nie), die middel van die voorpunt van karavaan en die middel van die linker en regter wiele se afstand tot selfs 35mm al verskil het.....
Dus loop jou karavaan ook skeef. Hoe vinniger jou spoed, hoe meer kan hy dalk druk en net effense rukwind kan jou ook bietjie gooi in daai geval..
Goeie praktyk om dalk te meet of jou wiele en middel voorpunt van haak dieselfde afstand is..
15 Jul 2019 @ 11:45:42 am
Brommer wat jy noem maak 100% sin.
15 Jul 2019 @ 21:25:14 pm
Fred, die 38kg waarna ek verwys is nie die gewig op die wa se haak nie. Díe is nader aan 100kg.
Die 38kg was die gewig van die sleepstang wat ek agter aan die wa laat monteer het. Toe ek díe gewig verwyder, was alles normaal.
Ek het steeds die stabiliseerder aangebring en vind dit maak 'n groot verskil.
Pieter is reg. Ek het by my wa rofweg 22mm verskil gemeet. Dit raak nie die posisie van die as nie. Díe is geïntegreerd in die onderstel en jy kan hom nie skeef vassit nie.
Die 'body' van die wa is effe skeef. Jy sien dit nie met die blote oog nie, moet meet. Ek is nie seker hoe groot impak díe klein afwyking op stabiliteit sal hê nie. Die handelaar se werkswinkel het my verseker hulle het 'getoets' en dit sal geen impak hê nie. Die 'skewe' dop is/was blykbaar algemeen by die vervaardiger teenwoordig.
Ek het 'n 2017 Penta. (2016 ontwerp en uitleg).
16 Jul 2019 @ 09:48:48 am
Proffie, Jammer ek het jou verkeerd gelees.
Die skewe aste op karavane is regtig ontstellend. Dit kan tog nie so moeilik wees om die onderstel reg te bou nie. Hulle bou dit tog sekerlik in 'n jig, of sou dit dalk wees dat hulle maar sommer "met die oog" meet? Karavaanpryse is nie laag nie, so ons as kopers het sekerlik die reg om kwaliteit te verwag. 'n Oud-kollega van my het so 'n paar jaar gelede 'n Jurgens gekoop en soveel foute gevind dat hy die karavaan teruggee het, en aangedring het op 'n volle krediet en toe 'n ander model gekoop het. Ons 1984 Sprite Supersport was toe ons hom so drie jaar gelede verkoop het, nog in 'n puik toestand, maar dit klink nie of die hedendaagses so lank sal hou nie. Ek moes net 'n skokbreker vervang. Die rubber-as is waarskynlik die eerste wat sal ingee.